RITE OPBTINENDO 


7 


ΓΕ X MENSIS MARETII HORA. XI 


V PVBLICE HABEBIT 
bt: 


ER 


. OMNI ΟΥ̓Δ PAR. EST OBSERVANTIA 


INVITAT 


 HENRICVS KEIL. 


LIPSIAE 
TYPIS B. G. TEVBNERI. 


MDCCCLX, 


4. 
QVAESTIONES GRAMMATICAE 
QVIBVS 
AD AVDIENDAM ORATIONEM 
CES QVAM 
* PRO LOCO IN SENATV ACADEMICO 
JUGIAE YNIVERSITATIS FRIDERICO - ALEXANDRINAE a woe 


In nova editione. grammaticorum Latinorum quamquam id 
maxime nobis propositum est, ut verba scriptorum, quae in 
exemplaribus olim inpressis valde corrupta feruntur, ad fidem 
optimorum codicum revocemus et ea quae errore librariorum 
depravata sunt corrigamus, tamen cum hoc ipso negotio coniunc- 
tum est illud, ut de antiquioribus scriptoribus, a quibus illi 
suam doctrinam repetiverunt, quaeratur. quibus quaestionibus 
haec studia, quae in extrema fere aetate Latinarum litterarum 
versantur, continuo quodam et necessario vinculo cum doctiore 
antiquitate conexa sunt. constat enim ea quae olim docti gram- 
matici de ratione et consuetudine Latini sermonis disputaverant 
ab his qui postea in hoc genere litterarum elaboraverunt ita 
suscepta esse, ut, dum alius alium sequitur et quae a prioribus 
scripta acceperat in suum usum convertit, omnia, quae quidem 
aliquam doctrinae speciem prae se ferunt, ex illis felicioris tem- 
poris copiis quamvis longo intervallo οἱ quasi. gradibus quibus- 
dam deducta fluxerint. «quo fit ut non solum bonorum et anti- 
quorum grammaticorum memoria ex recentium fere et indocto- 
rum imitatorum libris excitanda sit, sed etiam quid ipsi scripse- 
rint vel quae sit rerum traditarum fides saepe iudicari nequeat. 


misi aecurate quaesiveris quibus auctoribus quaeque debeantur. 


eius rei satis luculenta exempla nuper Prisciani libri minores, 
quos in tertio volumine grammaticorum Latinorum edidi, mihi 
suppeditabant. nam de auctoribus, quibus ille in iis libris scri- 
bendis usus est, quaerens quaedam longe aliter atque vulgo fieri 
solet mihi constituenda esse vidi. quae quoniam pro ratione 
eius editionis diligentius explanare non licuit, nunc accuratius 
persequi placet, praesertim cum sint de. quibus iam rectius vel 
certus, quam olim factam est , statuere posse mihi videar. δὸ- 
cedebat aliud. quiddam, quod me movit ut haec nunc, nondum 

in publicum proposita nova editione, quae aliquot abhinc mensibus 
finita est, retractarem. unius enim ex libris Prisciani, qui est de figuris 
numerorum, codex manu scriptus in bibliotheca nostrae univer- 
sitatis extat satis bonus et antiquus. quem quamquam ne tum 
quidem ignorabam, cum in eo libro recensendo et emendando 
occupatus eram, tamen, quoniam in iis codicibus quos conlatos 
habebam satis praesidii positum esse arbitrabar, ad recensionem 
non adhibui. nam litteris Doederleinii nostri, viri illustrissimi, 
certior factus bonum quidem codicem esse, sed eundem genere 
non diversum a reliquis cognovi. neque est cur huius me iudicii 
paeniteat, postquam ipsius libri copia facta est. sed ne temere 
bonum codicem neglexisse neve quid omisisse credar, quod addi 
ad meam operam possit, hac opportunitate oblata accuratius de 
hoc libro dicere et ea quae nunc etiam digna esse memoria vi- 
dentur conponere visum est. i 

Codex autem quem dico ex bibliotheca *sanctae mariae in 
haylsbrun? in hanc urbem translatus olim. inter codices l[leils- 
brunnenses fuit numero sepluagesimus sextus, nunc est Erlan- 
gensis 548, non 301, sicut olim Halmium de. codicibus Cicero- 
nis (zur. Handschriftenkunde der Ciceronischen Schriften Mona- 
chii a. 1550) p. 9 secutus seripsi. post Ciceronis de oratore 
libros partim decimo vel undecimo saeculo partim quinto decimo 
scriptos carmen de ponderibus et mensuris ltemi Favini nomine in- 
scriptum, f. 146 Pondera — 147 sine aquis, et Prisciani liber de 
figuris numerorum legitur, f. 147 Priscianus grammaticus Symma- 
cho. Omni — 150 similia. de figuris numerorum liber. singularis 
prisni gramméáce caesariensis explic . uterque liber ab eodem libra- 
rio scriptus est, qui antiquiorem partem librorum Ciceronis scripsit 
el nomen suum professus est his, quae libro Prisciani subscripsit, 
venerando abbate gerberto philosophante suus. placens ayrardus 
scripsit. scriplura autem codicis proxime accedit ad optimum 
codicem Leidensem Voss. 12. δ, quocum ita etiam in vitiis quibus- 
dam, quibus reliqui libri carent, consentit, ut ex eodem archetypo 
ductus esse videatur. prior scriptura saepe vitiosa postea alia 
manu, quae ipsa quoque satis antiqua esse videtur, partim coniec- 
tura librarii partim adhibito veteri exemplari correcta est. —Grae- 
corum scriptorum verba a Prisciano adscripta integra exhibet co- 


D 
dex Erlangensis; qua in re ex magno numero codicum, in quibus 
hic libellus scriptus est, duos, quantum scio, habet consentientes, 
Leidensem quem supra dixi et Monacensem 280. nam in reli- 
quis haec fere omissa sunt. «quamquam in his quoque locis sic 
cum illis consentit, ut vix quicquam novi, quod illorum fide pro- 
batum non sit, accedat. sed quoniam ea quae de auctoribus ἃ 
Prisciano adhibitis me disputaturum esse dixi ad ea maxime per- 
linent, quae ex Didymi libro περὶ τῆς παρὰ Ῥωμαίοις ἀνα. 
λογέας descripta sunt p. 1350 sq.. haec primum ita, ut ex 
tribus codicibus, quorum discrepantia subiecta est, emendavi, ad- 
ponam. 


Didymus etiam ea confirmet: Kol Δίδυμος ἐν τῷ περὶ τῆς 
xe , 2 /, P4 NS ' λ , "n 
παρὰ Ῥωμαίοις ἀναλογίας ,,Teoveg καὶ ᾿Δττικοὶ τὰ δυο ἡμισυ 
ec ΄ , M X. £^ ni , εὐ c 
ἡμισυ τρίτον φασίν. καὶ τὰ ἕξ ἥμισυ τάλαντα ἕβδομον ἡμι.- 
τάλαντον. καὶ τοὺς τέσσαρας ἥμισυ πήχεις πέμπτην σπιϑα- 
μήν, καϑάπερ φησὶν Ἡρόδοτος  προϑεὶς τὸ “ἐν δὲ Bavov- 
σιάδης᾽ ἐν τῷ περὶ μουσικῆς ἐπιφέρει “ τρίτον ἡμιπόδιον᾽ 
ἀντὶ τοῦ δύο ἥμισυ πόδες. καὶ καϑόλου, ὅταν βούλωνται 
ἀριϑμόν τινα δηλοῦν καὶ μόριόν τι προσκείμενον, τὸ ὁμώ.- 
UR S RETE E , , M o0 
vvuov τοῦ ἀριϑμοῦ ἀεὶ τοῦ πλεοναάζοντος λαβόντες τὸ ὁλὸν 
, v δος δὲ Φ er [7 ΄ - n , 
φασιν. otov TC ἕξ ἥμισυ ἕβδομον ἡμισὺυ φασιν. τοῦ ἑπτα 
[ἑβδόμου], ὃς μονάδι πλεονάζει τοῦ ξξ, τὸ ὁμώνυμον λαβόν - 
τὲς. χαὶ Ῥωμαῖοι δὲ εὑρεϑήσονται τούτῳ χρώμενοι τῷ σχή- 
ματι. τὰ γὰρ δύο ἥμισυ ἀσσάρια, ἅπερ ἣν τέσσαρα τοῦ δη- 
, , N 2 , Ἂ , N Y , (s 3 N 
ναρίου (δέκα γὰρ ἠδύνατο ἀσσάρια τὸ δηνάριον, ὡς αὐτοὶ 
, , ' A €T ? D , 
λέγουσιν δηναρίους παρὰ τὸ δῆνα ἐσχηματισμένοι), σηστέρ-. 
τιουν φασιν. τοῦ uiv ov τὸ ἥμισυ δηλοῦντος. ὡς ἐν τῷ 
΄ , , ^ , , 
σημόδιουμ σήσκουας σήσκουπλα, τοῦ δὲ τέρτιουμ τὸ τρίτον, 
, 5) , , ^ 
καί ἐστιν ἥμισυ vQírov." τὰ δὲ χίλια σηστέρτια ποιεῖ δια- 
κόσια πεντήκοντα δηνάρια ἀργυρᾶ, δέκα δὲ χρυσᾶ. ἅπερ 
καὶ μίλλε νούμμως φασίν. τὸ δὲ σήσκουας σύνϑετόν ἐστιν 
ἀπὸ τοῦ σὴ καὶ τοῦ κουμ καὶ τοῦ ἂς ἄσσις, καί ἐστιν ἥμισυ 
σὺν ἀσσαρίῳ. τουτέστιν 2v ἥμισυ ἀσσάριον. ὥσπερ δὲ ἡμέ. 
Ótuvov λέγουσιν "Avruxol ἀντὶ τοῦ ἡμιμέδιμνον., οὕτως καὶ 
τ : : 
OvTOL σημόδιουμ., πλεονάξοντος τοῦ G. 


1. didimus etiam ea confirmet (corr. man. sec. hoc confirmat) ΚΑῚ AI- 
ATNOC EN T$ IIEPI TEC IIAPA P2AIAIOIC ANAAOIIACI IGNEC 

E (hoc est codex Erlangensis) , didumus etiam ea confirmet TKAIOT- 
MOC EN Τῷ IIEPICTHC TIIAPA POGQMAIOIC.ANAAOIIACT I9NEC 
V (hoc cst codex Leidensis), didumus etiam ea confirmet KAI AINOC 
EN Τῷ ΠΕΡῚ THC ΠᾺΡ PO9MAIOIC ANAAOIIACT ISNEO 4M (hoc est 
codex Monacensis) 5 ENAEbaTOTCIAAuCENTOIZE ὁ EIIIPEPEI 
E, EIIIDEIPEI 7, EIIIDEPEN M 7 BOTAONTAIEPM  S8IIPOC- 
KEIMENON EM, IIPOKEIMENON 7 11 MONAAEI 7M, NONA- 
AEI £ 12 XPSNENOIT9 M, XPS2MEITO 7, XP9NENOHQ& ἢ 
.18 AIIEIINNTECCAPA καὶ AIIENTECCAPA 44: ἅπερ — 14 ἀσσάρια 
οηι. Κ 15 ECXHMATICMENOI Z, ECXHMATICMENTO Z, ECXHMA- 
TICNENOIC M  17«égriovu — 18 τρίτον] TEPITONZE [8 XEIAIA 
EVM | 20TOAH EP, AEAH M 24 IIAEONAZONTECTOC EF M 
Adsceripsit haec Priscianus, ut ea quae antea p. 1347 de 
sesterlii nomine dixerat Graeci grammatici auctoritate confirma- 
re. sed quae Graecus grammaticus ex antiquioribus scriptori- 
bus ad hunc dicendi usum probandum attulit pravis opinionibus 
temptata non solum de hoc ipso loco iudicium perturbaverunt, 
verum etiam in aliis quibusdam rebus vero inveniendo obstite- 
runt. nihil dicam de Eliae Vineti commento, qui primus haec 
verba, quae a prioribus editoribus omissa erant, in sua editione 
Parisiis a. 1565 facta ex codice Leidensi exhibuit. —is igitur, 
cum pro ἐν δὲ Βατουσιάδης. qui est versus Archilochi, ὃν 
δεκάτους Ἰάδης scripsisset, nescio quem ladem, qui de arte 
musica scripsisset, citari sibi persuasit; unde novum nomen inter 
scriptores rei musicae recensuit Fabricius bibl. Graec. HI 10, 9 
(t. IHE p. 650 ed. Harl). nam illud quidem et nunc codicum 
fide corrigitur et olim felici coniectura correctum erat a Porsono 
apud Gaisfordium in Heph. p. 39. sed gravius erratum est in 
iis quae de Herodoto scripta sunt. de quibus postquam Wesse- 
lingius in. Herod. I 50 adnotavit verba καὶ. τοὺς τέσσαρας 
ἥμισυ πήχεις. πέμπτην σπιϑαμήν non ad eum locum quem 
tum tractabat referenda esse, primum Gaisfordius 1. e. hoc ita 
perverlt, ut ea verba omnino non pertinere ad Herodotum di- 
ceret. deinde Lindemannus in Prisc. op. min. p. 379 Herodo- 
(um rerum scriptorem prorsus alienum esse ab hoc loco ratus 
grammaticum quendam eodem nomine appellatum, cuius liber 
περὶ μουσικῆς citaretur, intellegendum esse existimavit.  deni- 
que Godofredus Hermannus, quem auctorem novissimus editor 
Krehlius secutus est, quoniam parum probabiliter illud de He- 

rodoto grammatico excogitatum esse intellegebat, nomen Helio- 
dori metrici, quem de musica arte scripsisse facile credi poterat, 
substituit, verba autem sic scribenda esse coniecit, χαϑάπερ qu- 
civ Ἡλιόδωρος, ὃς προσϑεὶς τὸ Ἔν δὲ Βατουσιάδης ἐν τῷ 
περὶ μουσικῆς ἐπιφέρει τρίτον ἡμιπόδιον ἀντὶ τοῦ δύο ἥμισυ 
πόδες. quam coniecturam tamquam certissimam ita probavit 
Ritschelius de biblioth. Alex. p. 140, ut hoc ipsum fundamentum 
eius quaestionis quam de aetate Heliodori instituit esse vellet. 
nam cum conplures grammaticos eo nomine fuisse subtili dispu- 
tatione docuisset, hunc qui metrica arte exposita laudem adeptus 
est, ante aetatem imperatoris Augusti vixisse certum esse dixit, 
propterea quod Didymus, quem nobilem illum grammaticum Au- 
gusto aequalem esse statuebat, eius mentionem fecisset. contra 
hunc disputans Bernhardyus in annal. crit: Berol. (Jahrb. f. wis- 
sensch. Kritik) a. 1838 p. 832, quamquam certum de aetate He- 
liodori iudicium non protulit, tamen non dubitavit quin recte 
illud nomen ab Hermanno restitutum esset. idem placuit Bergkio 
mus. HRhenan. noviss. I (a. 1842) p. 581, qui, cum id ageret ut 
Heliodorum - rhetorem, eum quem comitem itineris sibi fuisse dicit 
Horatius sat. I 5, 2, non diversum esse doceret a metricae 
artis scriptore, hoc non putabat teneri posse, nisi ita ut. Didy- 
mus; cuius verba Priscianus adscripsit, alius atque nobilis ille 
grammaticus esset. quid quod in eandem coniecturam, quam 
Hermannus proposuit, olim inciderat. Porsonus, ut indicat Kiddius, 
Porson tracts and miscellaneous criticisms. p. 311? ut duorum 
summorum criticorum consensu nomen Heliodori tutum esse vi- 
deretur. attamen nihil certius est, quam Herodoti nomen, quod 
in libris manu scriptis est, sollicitari non debuisse. nam ut hoc 
quod secundo loco a grammatico positum est, ἕξ ἥμισυ τάλαντα 
ἕβδομον ἡμιτάλαντον. ex Herodoti narratione de leone Del. 
phico 1 50, quam paullo ante adscripsit Priscianus, petitum 
esse. constat, ita dubitari nequit quin illud quod sequitur ὦ καὶ 
τοὺς τέσσαρας ἥμισυ πήχεις πέμπτην σπιϑαμήν. ad haec 
quae de imagine regis Aegyptii idem scriptor ΠῚ 106 rettulit, 
μἱέγαϑος πέμπτης σπιϑαμῆς. referendum sit; animadvertitque 
illud iamdudum Elmsleius classical journal vol. V (a. 1812) p. 334. 
quoniam igitur duae elocutiones ex Herodoti libris positae sunt, 

manifestum est huc pertinere id quod subiectum est, καϑάπερ 
φησὶν: Ἡρόδοτος. his duobus Herodoti lestimoniis additur 
lertium a scriptore quodam zgi μουσικῆς pelitum, qui Archi- 
lochi versum ex duobus dactylis et semipede conpositum dixerat 
τρίτον ἡμιπόδιον. de quo scriptore quia incertum est iudicium 
remoto nomine Heliodori, altius iam repetenda est disputatio. 
et primum quidem de ipsis verbis et de iis grammaticis, quorum 
auctoritate hoc loco Priscianus utitur, deinde de Heliodoro dicam, 
cuius nomen ab hoc quidem loco alienum est, sed saepius eo 
usus est Priscianus in libro de metris Terentii. 

Ante omnia autem animadvertendum est Priscianum haec 
non ex Ipso Didymi libro, sed ex recentiore quodam commenta- 
rio Graece scripto, in quo illius verba citata invenit, petivisse. 
quod quidem satis adparet ex his verbis quae in initio posita 
sunt, καὶ 4έδυμος ἐν τῷ περὶ τῆς παρὰ Ῥωμαίοις ἀναλο- 
γίας ἢ), quae ille una cum ipsis Didymi verbis a Graeco gram- 
matico, quem secutus est, recepit. nam ridiculum erat, si ipse 
addidisset, postquam Latine idem nomen scripsit. atque nisi fal- 
lor, hoc quoque loco Dardanum illum secutus est, cuius senten- 
tiam antea de obolo et talento attulerat p. 1347 et 1349. is 
vero non videtur diversus esse ab eo qui a loanne Lydo de 
mens. p. 56, 22 ed. Bonn. Ζαρδάνιος dicitur **), ὁ δὲ zf«g- 


*) In codice Leidensi his vocabulis ter interposita est 7 littera. 
quod nisi casu et errore librarii factum esse putabimus, quoniam tali 
fere nota usos esse librarios constat, siquid omissum vel alieno loco 
positum esse indicare volebant, suspitionem movere potest ut verba 
perturbata esse credamus. nam quod M. Sehmidtius Did. fragm. 
p. 946 censebat, distinguendae orationi eam litteram inservire, non 
video veterum librorum more probari. quam ob rem haec sie olim 
à Prisciano scripta esse conieci, Didymus etiam ea confirmet ἐν τῷ περὶ 
τῆς παρὰ Ῥωμαίοις ἀναλογίας, Καὶ Δίδυμος Ἴωνες, ut ile titulum 
libri a Graeco grammatico hoc loco omissum ipse addidisset. tametsi 
ne illud quidem satis veri simile est, neque omnino illi litterae, prae- 
sertim cum reliqui libri dissentiant, quiequam tribuendum esse vi- 
detur. 

**) In Prisciani libris est Dardanus p. 1374 et Dardanum p. 1349, 
nisi quod priore loco Erlangensis codicis corrector super scripta i lit- 
tera, ut videtur, Dardanius scribi voluit. 


——— 9 — 


δάνιος ἐν τῷ περὶ σταϑμῶν χιλίων ὀβόλων λέγει πάλαι ye- 
νέσϑαι τὸ μιλιαρίσιον καὶ ἀπὸ τῆς χιλιάδος τῶν ὀβόλων 
οὕτως ὀνομασϑῆναι. ex quibus verbis cum antea collegissem 
quarto saeculo post Christum .natum non superiorem esse illum 
scriptorem, si quidem ante eam aetatem miliarensis memoria non 
extat, nunc video-certius etiam propter eandem causam a Momm- 
senio nunt. societ. litter. Saxon. a. 1851 p. 279 conl. p. 274 an- 
num " definiri tricesimum sexagesimum, post quem illa scripta sint. 
Dardanum autem, quamvis non multo antiquior fuerit Prisciano, 
tamen bonis et antiquis auctoribus usum esse in primis docet 
praeclara illa talenti Attici magui definitio p. 1348, de qua dixit 
Boeckhius quaest. metrol. p. 115. ex huius igitur libro περὶ 
σταϑιμῶν Priscianus cum alia quae de ponderibus et nummis 
Graecorum eorumque cum Romanis similitudine disputat tum 
haec Didymi verba recepisse videtur. immo ne omnia quidem 
quae Graece scripsit Didymi esse credo. nam quod in [ine 
scriptum est, σημόδιουμ dictum esse pro quóótovy. vel ἡμιμό- 
Órovu, id et per se ineptum est et pugnat cum superiore defini- 
lione, τοῦ μὲν 659 τὸ ἥμισυ δηλοῦντος, ὡς ἐν τῷ σημόδιουμ. 
accedit quod ea quae post grammaticam disputationem de num- 
mis Romanorum exposita sunt non tam Didymo, cuius opera 
omnis in grammatico genere versabatur, quam Dardano conve- 
niunt. itaque extrema verba τὰ δὲ χίλια — πλεονάζοντος τοῦ δ 
ab ipso Dardano adiecta, a Prisciano vero, tamquam Didymi es- 
sent, cum superioribus contuncta esse videntur. simili prorsus : 
ratione usus Priscianus supra p. 1347 una cum Herodoti verbis 
a Graeco grammatieo citatis ea quoque quae ille explicandi causa 
addiderat repetivit. atque haud scio an illa quoque Dardano 
tribuenda et ab eo ante hunc locum, in quo nunc versamur, 
scripta sint. nam Didymi esse, ut vulgo creditur, minus probabile 
est, quoniam eadem Herodoti verba hoc ipso loco brevius ab 
eo indicata sunt. hinc video corrigenda esse quae olim de illis 
verbis adnotavi. 

Venio iam ad Didymum. de quo non est cur in dubitationem 
vocetur satis certum Suidae testimonium, Z/íüvuog ὁ Κλαύδιος 
χρηματίσας, γραμματικός" περὶ τῶν ἡμαρτημένων παρὰ τὴν 
ἀναλογίαν Θουκυδίδῃ. περὶ τῆς παρὰ Ρωμαίοις ἀναλογίας, 

ἐπιτομὴν τῶν “Πρακλέωνος xci ἄλλα τινά. quamvis enim per- 
turbata esse constet quae Suidas de sex grammaticis , quibus 
nomen Didymi fuerit, scribit, tamen. eorum quae de- Claudio Di- 
dymo scripta sunt nihil est quin iure huic tributum esse iudicari 
debeat. ab hoc utrum diversus sit is quem ante eum posuit Sui- 
das, zf(óvuog νέος ᾿“λεξανδρεύς, γραμματικός, ὃς ἐσοφίστευ- 
σεν ἐν Ῥώμῃ. an pravo iudicio ex uno grammatico duos fecerit 
Suidas, non certo conslat. certius esse puto quod M. Schmidtius 
Did. fragm. p. 3 suspicatur, pro eodem habendum esse eum qui 
sequitur, cuius memoriam sic circumscribit Suidas, Ζέδυμος ὃ 
τοῦ Ἡρακλείδου, γραμματικός, ὃς διέτριψε παρὰ Νέρωνι καὶ 
ἐχρηματίσατο, μουσικός τε ἦν λίαν καὶ πρὸς μέλη ἐπιτήδειος. 
primum enim ἐχρηματίσατο ilud, quod satis mire dictum est de 
hoe grammatico, non dubito quin inprudenter Suidas finxerit ex 
eo quod recte scripserat de superiore, ὁ Κλαύδιος χρηματίσας. 
deinde, quia nomen Claudii, quod priori grammatico Suidas tri- 
buit, civem JHtomanum eum fuisse ostendit, alter vero cum Nerone 
vixisse dicitur, non inprobabile est eum a Nerone civitatem una 
cum nomine accepisse. ergo si non certum, at probabile tamen 
de aetate. Claudii Didymi habemus testimonium. eum igitur cum 
librum περὶ τῆς παρὰ Ῥωμαίοις ἀναλογίας scripsisse dicimus, - 
sicut. indicat. Suidas, et per se aptum esse id argumentum. ad 
talem hominis condicionem adparet neque illa obstare putamus, 
quae de digammo dixit Priscianus p. 545, V vero loco conso- 
nantis. posita. eandem prorsus in omnibus vim habuit apud La- 
linos, quam apud Aeolis digamma. wunde a plerisque ei nomen 
hoc datur, quod apud Aeolis habuit olim .F digamma, id est vau, 
ab ipsius voce profectum teste Varrone οἱ Didymo, qui id ei 
nomen esse ostendit. pro quo Claudius*) Caesar hanc 4 figuram 
scribi voluit. in quibus haerebat M. Schmidtius l. c. p. 437. nam 
si Claudius Didymus auctor fuisset librorum de Latinitate, ut 
ait, quoniam is imperatoris inventum praeterire vix potuisset, 
Priscianum haec ita narraturum fuisse, ut eius auctoritate eam 


*) Claudii nomen, quod in libris manu seriptis omissum est, ad- 
didit A. Schottus obs. hum. p. 145 et post eum Büchelerus de Ti. 
Claudio p. 3. 

rem referri adpareret. sed ut per se levis est omnis haec dubi- 
tatio, ita qui Latinorum grammaticorum rationem bene perspe- 
xerit. vix dubitabit quin haec omnia a Didymo Priscianus rece- 
perit. nam ex eo quod' supra dictum est, alio. auctore Didymi 
testimonium a Prisciano citari, minime sequi volumus illud, hunc 
librum ab eo tractatum non esse. immo quae praeterea eius 
nomine adposito protulit p. 838 et 910 haud dubie ex ipso libro, 
qui quam accommodatus ad eius studia fuerit facile existimari 
potest, petivit. 

Sed ut redeat disputatio ad eum locum ἃ quo profecta est, 
de libro illo περὶ μουσικῆς. cuius auctorem desideramus, duas 
olim dixi proponi posse rationes. aut enim ipsius Didymi librum 
dici, ex quo aliud exemplum eius locutionis de qua agitur ab eo 
qui reliqua exseripsit additum esset, aut antiquiorem aliquem scri- 
ptorem, cuius nomen periisset, a Didvmo citari. quorum alterum, 
ut Didvmi liber dicatur, quamquam ea re quodam modo com- 
mendari videtur, quod illum musicae arti operam dedisse Suidas 
tradit, tamen non facile adducor ut credam vel ipsum gramma- 
licum. ea locutione quam antiquorum scriptorum auctoritate firma- 
. verat in alio libro usum esse vel recentiorem illud sic adnotasse, 
ut eius orationi interponeretur. itaque unum iam relinquitur, 
ut nomen scriptoris, cuius auctoritate Didymus usus erat, periisse 
dicamus. iam vero cum id quod ex libro de arte musica pro- 
fertur, τρέτον ἡμιπόδιον. re non diversum sit ab illo quod primo 
loco positum est, ἥμισυ τρίτον. quod non, sicut reliqua, aucto- 
ritate antiqui scriptoris firmatum est, facile suspicari possis haec 
olim inter se coniunxisse grammaticum et hoc ordine verba con- 
locasse,"Toveg καὶ Avruxol τὰ δύο ἥμισυ ἥμισυ τρίτον φασίν x 
προϑεὶς τὸ ἐν δὲ Βατουσιάδης ἐν τῷ περὶ μουσικῆς ἐπιφέρει 
τρίτον ἡμιπόδιον: καὶ τὰ ἕξ ἥμισυ τάλαντα ἕβδομον ἡμιτά- 
λαντον καὶ τοὺς τέσσαρας ἥμισυ πήχεις πέμπτην σπιϑαμήν. 
καϑάπερ φησὶν Ἡρόδοτος. καὶ καϑόλου sqq. verbis autem sic 
ut nunc habentur transpositis simul nomen scriptoris periit. quam- 
quam hoe quidem incertum est, praesertim cum nesciatur quid 
librarii peccaverint, quid a Prisciano vel a Graeco grammatico, 
quem ille secutus est, perturbatum sit. sed illud monendum est, 
vel ex eodem commentario de musica, cuius auctorem ignoramus, 


£2 


vel potius ex hae ipsa Didymi disputatione sumptam esse glos- 
sam Hesychii ἥμισυ τρίτον δύο ἥμισυ "4oyíAoyog. quod per- 
peram inter Archilochi fragmenta relatum est, quasi poeta ἥμισυ 
τρίτον dixisset. neque corruptum esse* nomen Archiloehi per- 
suadet novissimus editor Hesychii. nimirum cum grammaticus, 
uL explicaret quid esset ἥμισυ τρίτον vel τρίτον ἡμιπόδιον, 
versum Archilochi adscripsisset, quod. mox glossarum scriptores 
in suos libros receperunt, Hesychius inprudenter, ut facere con- 
suevit, haec ita coniunxit et imminuit, ut nihil nisi glossam in 
initio positam et nomen poetae relinqueret. 

Haec hactenus de Didymo grammatico. quibus illud certe 
probatum est, nullam apud eum extare Heliodori memoriam. 
sequitur ut. videamus quid alii auctores de aetate et studiis gram- 
matiei tradiderint, arti metricae igitur operam dedisse Heliodo- 
rum οἱ ἐγχειρίδιον scripsisse iis qui artem discere vellent desti- 
natum auctor est Longinus prol. in Hephaest. p. 142 ed. Gaisf., 
ὅτι δὲ ταῦτα οὕτως ἔχει, Ἡλιόδωρος τοῦ ἐγχειριδίου ἀρχό- 
uevog οὕτω λέγει, τοῖς βουλομένοις ἐν χερσὶν ἔχειν τὰ κε- 
φαλαιωδέστερα τῆς μετρικῆς γέγραπται τὸ βιβλίον τοῦτο. 
initium. libri ductum esse a definitione metri idem tradit p. 198, 
τοῦ δὲ περὶ μέτρων λόγου πολλοὶ πολλαχῶς ἤρξαντο, οἵ μὲν 
ἀπὸ στοιχείων, ὡς Φιλόξενος. ol δὲ ἀπὸ τοῦ μέτρων ὅρου, 
ὡς Ἡλιόδωρος. hanc rationem, quod tironum institutionem ἃ 
definitione metri inchoavisset, reprehenderat Hephaestio teste Lon- 
eino p. 141, περὶ δὲ ὅρων μέτρου νῦν εἰπεῖν οὐκ ἀναγκαῖον. 
αὐτὸς γὰρ ὁ Ἡφαιστίων αἰτιᾶται τὸν Ἡλιόδωρον, ὅτι τοῖς 
ἐπαρχομένοις γράφει: τοῖς γὰρ ἀπείροις καὶ τοῖς μήπω τῆς 
μητροποιίας γεγευμένοις ἀδύνατον νοῆσαι τὸν ὅρον. in ipso 
quidem Hephaestionis libro quem nunc habemus nihil ea de re 
legitur; sed in prooemio aliquo, quod postea intercidit, Hephae- 
stionem de proposito suo disputantem haec dixisse probabiliter 
coniecit Bergkius l. c. p. 377. apud Hephaestionem autem nunc 
semel relicta est Heliodori memoria p. 16, φησὶ δὲ ὁ Ἡλιόδω-- 
qoc τὸ μ᾽ ἐπιφερόμενον ἀφώνῳ ἧττον vOv ἄλλων ὑγρῶν 
κοινὰς ποιεῖν ἕν τοῖς ἔπεσι συλλαβάς. quae ipsa quoque ex 
breviario Heliodori petita esse et ad eum locum qui est de com- 
munibus syllabis, quas Latini grammatici dicunt, pertinere puto. 

ceterum recte monuit Bergkius ex his quae proxime secuntur 
apud Hephaestionem adparere eum in aliis etiam libris Heliodoro 
adversatum esse. sed ut hoc loco haud dubie plura quam quae 
contra Heliodorum disputans indicat ab eo recepit, ita in reliquis 
quoque libri partibus saepe eius copiis non nominato auctore 
usus esse videtur. eundem auctorem sequitur scholiasta Hephae- 
stionis de versu Homerico ll. M 208 Τρῶες δ᾽ ἐρρίγησαν, ὕπως 
ἴδον αἰόλον ὄφιν disputans p. 183, ἢ ὅτι ἐνταῦϑα ὃ ποιητὴς 
ἤσϑετο τῆς τοῦ δασέος φ ἐχφωνήσεως πλέον τι ἐχούσης διὰ 
τὴν σφοδρότητα τοῦ πνεύματος, ὡς καὶ Ἡλιόδωρος δοκεῖ τῇ 
δασείᾳ πλέον τι νέμειν. magnam autem eius auctoritatem fuisse 
apud- Latinos grammaticos docet Marius Victorinus p. 2541, αἱ 
luba. noster, qui inter metricos auctoritatem. primae eruditionis 
obtinuit, insistens Heliodori vestigiis, qui inter Graecos. huiusce 
aris antistes aut. primus aut. solus est, negat hoc vitium, ut. qui 
dam adserunt, rythmicum fore. in primis vero Priscianus de 
metris Terentii p. 1327 sq. ea quae de usu et licentia Graecorum 
poetarum disputavit ex hoc libro recepit. nam quamvis iis verbis 
utatur, ut quaedam suo labore invenisse videri possit, necessarium 
autem esse. duaimus multo labore exquisita inventaque exempla 
diversorum | nominatissimorumque Graeciae auctorum, | quorum 
quaedam etiam Heliodorus protulit metricus et Hephaestion, subi 
cere, tamen ex omni disputandi ratione qua postea utitur, repe- 
lito saepe nomine Heliodori, adparet non ipsum carmina poctarum 
legisse sed, praeterquam quod semel p. 1329 Hephaestionem 
appellavit, reliqua. omnia Heliodoro debere. ad eundem auctorem 
referenda esse ea quae in scholiis Aristophanis de versibus qui- 
busdam poetae recte constituendis adnotata sunt docuit G. Din- 
dorfius praef. in schol. Arist. p. XVl ed. Ox. (p. X ed. Dübn.). 
in quibus bis nominatur Heliodorus Vesp. 1282 et Pac. 1353; 
uberiora tamen grammatici studia testantur ea quae in codice 
Veneto subscripta sunt Nubibus, χεκώλισται ἐκ τῶν Ἡλιοδώρου. 
οἱ Paci, χεκώλισται πρὸς τὰ Hátoóc gov. unde κωλομετρίαν 
τῶν μελικῶν ᾿Ζ“ριστοφάνους eum scripsisse suspicatus est O. 
Schneiderus de schol. Aristoph. font. p. 119. disciplina IHeliodori 
institutum esse Irenaeum sive Pacatum scribit Suidas v. Eígqvaetog.. 
minus certum est utrum ad hunc. metricae artis scriptorem an 

ad alium quendam eiusdem nominis grammaticum referenda sint 
ea quae de prosodia vocabuli ἀνδριάς contra Heliodorum dispu- 
tat Herodianus περὶ μον. Ae. p. 34, 15, οὐκ ἀγνοῶ δὲ ὅτι 
Ἡλιόδωρος ἐβούλετο αὐτὸ πεοισπᾶν. neque nunc incerta testi- 
monia excitare. vel omnem de grammaticis eius nominis disputa- 
tionem repetere placet. ea autem quae certo ad metricum de 
quo dicimus pertinent conposuimus omnia. | 

Aetas autem grammatici quam latis finibus circumseripta sit 
adparet. nam ut primus Hephaestio eius mentionem fecit, ifa 
ipse Seleucum citavit apud Priscianum p. 1328, Aeschylus in 
ἑπτὰ ἐπὶ Θήβας Ιππομέδοντος σῆμα καὶ μέγας τύπος. in prin- 
cipio enim trochaeum posuit, quem imitans Sophocles teste Se- 
leuco profert quaedam contra legem metrorum, sicul in. hoc, 
᾿ἀλφεσίβοιαν, ἣν ὁ γεννήσας πατήρ. neque enim dubitari po- 
test quin haec quoque, sicut reliqua. quae eo loco dicta sunt, ex 
Heliodori libro Priscianus descripserit, Seleucum porro aliquot 
annis ante imperatorem Augustum fuisse probavit M. Schmidtius 
Philol. ΠῚ p. 437. itaque certorum quidem argumentorum fide 
inter Augusti tempora et alterum post Christum natum saeculum, 
quo tempore Hephaestionem vixisse constat, Heliodori aetas con- 
slituitur. sed quae praeterea de eo memoriae prodita sunt per- 
suadere videntur ut propius ab Hephaestione quam ἃ Seleuco 
ipsum abfuisse credamus. nam ne dicam indolem et rationem 
libri, quo is utilitati eorum qui artem metricam discere vellent 
consulebat, recentiorem potius grammaticum «quam antiquum de- 
cere, ea quae de Hipponactis aliorumque poetarum versibus eo 
auctore Priscianus rettulit. miram. quandam artis. inscientiam pro- 
dunt, quam in Aristarcheo grammatico (sic enim voluerunt) aegre fe- 
ramus. praeterea Irenaeum, discipnlum Heliodori, quamvis de aetate 
eius nihil memoriae proditum sit, tamen propter studiorum genus in 
quo versatus est vix Herodiano grammatico superiorem fuisse putabi— 
mus. nam ea demum aetate artem οἱ disciplinam eorum qui de legibus 
puri et Attici sermonis quaerebant, in quorum numero fuit Ire- 
naeus, extitisse constat. his igitur rationibus ductus. Heliodorum 
non ita multo antiquiorem fuisse quam Hephaestionem putaverim. 
.inutile vero est in. tanta nominis Heliodori frequentia quaerere, 
num quis sit ex iis de quorum aetate certius constat, ad quem 

ea quae de metricae arlis scriptore tradita sunt referri possint. 
tametsi temporum certe rationes non obstant, quo minus idem 
esse credatur metricus atque philosophus Heliodorus, quem in 
familiaritate Hadriani fuisse scribit Spartianus vit. Hadr. c. 18, 
de dicendi arte autem cum Dionysio sophista certasse narrat Cas- 
sius Dio LXIX 3; quae ipsa Bernhardyi sententia esse videtur 
hist. litt, Graec. I p. 498 ed. sec. 

Sciens in hac de aetate Heliodori disputatione omisi ea quae 
Mario Victorino auctore supra scripta sunt, Iubam, Latinum rei 
metricae scriptorem, vestigiis institisse Heliodori, hune vero ipsum 
metricae artis inter Graecos antistitem vel solum vel primum 
fuisse. quibus verbis Ritschelius ind. lect, Bonn. hib. a. 1840 
p. X usus est ad suam de aetate grammatici sententiam defen- 
dendam. nam neque illam Heliodori laudem bene dici existima- 
bat de eo qui Hadriani aequalis esset, neque Iubam tantis lau- 
dibus a Vietorino elatum obscurum aliquem mazgistellum intellegi 
posse, sed potius ium nobilissimum Numidiae regis filium esse, 
quem a Caesare captum esse constat. at vero ut Heliodorus lau- 
dem illam vix alia re meruit, quam quod primus artis praecepta 
in breviorem formam discentibus utilem redegit, sic Iubam in- 
ferioris aetatis esse certis argumentis persuasum habeo. sed illud 
quidem paullo longiorem sibi postulat disputationem, quae ipsa 
cum his quae de Graecis grammaticis dixi est. coniunctissima. 
nam haec quoque pertinebit ad Priscianum, «qui illo auctore in 
libro de metris Terentii usus est. sed primum reliqua, quae de 
Iuba memoriae prodita sunt, paucis conplectar. 

Quamquam autem Servius in Verg. Aen. V 522 artigraphum 
Iubam appellat, tamen non omnem de octo parübus orationis 
diseiplinam, quam artem dicere consueverunt grammatici, libro 
suo conplexus est, sed artis metricae praecepta singulari studio 
exposuit. nam non solum Marius Victorinus l. c. inter metricos 
auctoritatem primae eruditionis eum obtinuisse scribit, sed etiam 
Plotius p. 2664 metricum ipsum. dicit. cum expositione metro- 
rum autem, sicut fieri solebat, coniunxerat litterarum syllabarum- 
que doctrinam, ad quam partem pertlinent ea quae de k littera 
Pompeius p. δὶ et de syllabis longis idem p. 40 et de i littera 


Servius in Verg. Aen. ΠΠ 549 conl. V 522, itemque de i et αἰ 

vocalibus loco consonantüium positis Plotius 1. c. ei tribuunt. ex 
ipsa autem metrorum explicatione uberiora excerpta de iambico - 
metro exhibuit Rufinus p. 2711 sq., pauca incerto nomine gram- 
maticus anal. gramm. Vind. p. 521, item de iambico et de con- 
fusione metrorum Priscianus de metr. Ter. p. 1321 sq., de tro- 
chaico et de ionico Mallius Theodorus p. 548 et 554 ed. Gaisf., 
de antispastico Marius Victorinus p. 2534*). nostra memoria de 
Iuba metrico scripserunt et fragmenta eius conposuerunt W. Plagge 
de Iuba Il rege Mauretaniae Monasterii Guestphalorum a. 1849 
p. 77 sqq., B. ten Brink fubae Maurusii de re metrica scriptoris 
reliquiae. Vltraiecti a. 1854, H. Wentzel symbolae criticae ad 
historiam scriptorum rei metricae Latinorum Vratislaviae a. 1858 
p. 15 sqq. nos, ne ea quae ab illis disputata sunt repetamus, 
quoniam iis quae Priscianus et Rufinus servaverunt satis certa 
indicia inferioris aetatis, ad. quam Iubam referendum esse dixi- 
mus, insunt, his nunc disputationem nostram continebimus. Pris- 
cianus igitur p. 1321, ut veteres poetas magna libertate in versi- 
bus conponendis usos esse probaret, haee posuit, quae aliquanto 
emendatiora quam antea ferebantur exhibuimus, A4smonéus etiam 
idem confirmat his verbis, *comici poetae laxius etiamnum ver-— 
sibus suis quam tragici spatium dederunt et. illa quoque loca, 
quae proprie debentur iumbo, dactylicis occupant pedibus, dum 
cotidianum sermonem imitari volunt et a versificationis observa- 
lione spectatorem ad actum rei convertere, ut non fictis sed veris 
affectionibus inesse videatur?. Iuba *ideo in. secundo et. quarto et 
sexto loco iambus non recipit nisi a brevi incipientes, quia in his 
locis feriuntur per coniugationem .pedestrem metrorum; et vult 
extrema pars pedum iambicorum celerior esse, quomodo et ipsi 
iambi. accipere autem solet caesuras duas, quas et heroicum, id 


*) Quae Marius Victorinus Iuba auctore de metro antispastico 
tradit ita consentiunt cum iis quae de eodem metro Hephaestio 
p. 99 sqq. scribit, ut Graecum et Latinum grammatieum ex communi 
fonte suam doetrinam hausisse adpareat. constat autem utrumque 
Heliodori libro usum esse. atque ex hoc fonte plura etiam videntur 
repetenda esse, de quibus Hephaestio et Victorinus consentiunt. nam 
Vietorinum certe saepe Iubae doctrinam sequi, etiamsi nomen aueto- 


ris non adscripsit, constat. 

est semiquinariam et semiseptrenariam. | erit autem probabilis dam— 
bicus versus et tragoedüs aptus, si secundum et quartum. pedem 
non alios feceris quam iambos aut eum qui appellatur tribrachus 
aut anapaestus, quoniam sunt pares; xaxóuevoog autem, si ali- 
ler. nam primus et tertius et. quintus admittunt hanc. permuta- 
tionum pedis licentiam. | causa obscura nullis est, sed aperiatur 
« nobis. nam quoniam ter fertur hic versus, necesse est, ubicum- 
que ab ictu percussionis vacat, moram temporis adiecti non refor— 
inidet.. in primo autem pede et tertio incipit et àin quinto, feritur 
iu secundo et quarto et sexto. attende Tubam quoque scire in— 
veniri quosdam. $umbos, in quibus secundus et quartus absque 
observatione ponitur, quos κακομέτρους vocat. dem in octavo 
"ju ergo confuderunt et imultiformiter coniugaverunt hoc genus 
verswwum, omnibus in locis indifferenter trochaeos aut pro spondeis 
aut pro dactylis posuerunt, et est haec. quoque vitiosa confu 
Sio, ut 1 

si qua flagella iugabis, ante putare. decet, 

ne resoluta et eidua ulis et ornis 

agri discidium dare Nysia rura queant? 


Asmonium, quem primo loco posuit Priscianus, artem ad Con- 
stantium imperatorem scripsisse scimus eodem auctore p. $90, 
neque quisquam praeterea eius mentionem fecit. de nomine 
dubitans Leutschius de arte metriea p. 21 eundem esse coniecit 
hunc atque Memnonium a Martyrio apud Cassiodorum de orthogr. 
p. 2299 memoratum, de quo non magis constat. ea autem quae 
de Iuba dicta sunt ita olim legebantur, ut haec quoque ad As- 
monium, qui illius auctoritatem secutus esset, referrentur, Zuba 
ideo in secundo el quarto et sexto loco iambos non recipit nisi 
a brevi incipientes. et sane in libris manu scriptis est. 2aznbos, 
non qbus. sed quid sibi velint iambi a brevi incipientes vel 
qui sint. iambi qui a brevi svllaba non incipiant intellegi nequit, 
nisi quis iambos dictos esse putat pedes loco iambi positos, qui 
tamen nec dicti a quoquam sunt iambi nec dici potuerunt. ne 
illud quidem satis recte dicitur, grammaticum pedes in loco ali- 
quo versus recipere. itaque 2«z)bus scripsi nominativo casu, ut 
versus iambicus trimeter secundo et quarto et sexto loco non 


recipere nisi pedes a brevi syllaba incipientes dicatur. | lubae 

autem nomen ipse Priscianus addidit, ut haec omnia quae As- 
monii verbis subiecit, 2deo — feritur in secundo et quarto et 
sexto, lubae esse indicaret. et re vera haec ita ut dixi scripla 
esse ἃ grammalico manifesto indicant ea quae ipse addidit, a4— 
(ende — vocat. nam non solum aperte lubae verba respicit, 
cum iambos dicit trimetros iambicos, sed etiam huius sententiam 
exponens, non Ásmonii, ex cuius libro pauca descripserat, eaque 
ita conparata ut explicatione non egerent, huic se omnia quae 
ante scripsit tribuere significat. his ita constitutis facile adparet 
ne ea quidem quae proxime secuntur ad alium auctorem nisi ad 
Iubam referri posse, quamquam fuerunt qui haec in aliam sen- 
Lentiam. deflectere studerent. Ritschelius enim 1. c., ne ad Iubam 
referrentur, ita verba interpretatus est, ut in octavo loco iambici 
versus non numquam idem quod in secundum et quartum οἱ 
sextum caderet fieri diceretur, reliqua autem quae secuntur ipsi 
Prisciano tribuerentur. sed neque idem n octavo oihisso verbo 
sic dicitur neque omnino hoc praesertim loco, eum Priscianus 
veterum metricorum testimonia conponat, intellegi potest pisi de 
octavo libro scriptoris. cuius verba subiecit. non magis placet 
Bergkii ratio, qui Asmonii librum, non lubae, dici voluit 1, c. 
p. 979. quod quamquam sic defendi quodam modo possit, ut 
Priscianum ea quae anteposito Iubae nomine supra scripserat non 
ex huius libro pelivisse, sed in his quoque Asmonium, qui illius 
auctoritate usus essel, secutum esse dicamus, tamen, cum postca 
in unius Iubae sententia explicanda versetur, parum probabile est 
iterum ad Asmonium orationem redire. 0ommnino autem verbis 
sic ut supra scripta sunt emendatis nulla causa est, cur Priscia- 
nus [ubae libros legisse non credatur; sed potius et superiora 
de lambico metro et haec de confusione metrorum ex ipsis Iubae 
commentaris «descripsisse putandus est. numerus tamen octo 
librorum offendere possit in eo opere quod totum in metris ex- 
ponendis versabatur, praesertum cum lubam in quarto libro de 
iambico disputavisse sciamus auctore Rufino p. 2711. qua re motus 
Wentzelius l. c. p. 24, ut haec ad eundem librum revocarentur, 
hoe quoque loco zn quarto scribendum esse coniecit. sed id 
ipsum, quod numerus libri additus est, cum omissus sit.in. supe- 
rioribus, quae ad quartum librum haud dubie pertinent, indicat 

haec ex alio libro atque illa petita esse. itaque si minor nume- 
rus requiritur, rectius pro zn V/// restituemus en. V /ibro. 

In his igitur quae Iubae vindicavimus aetatis indicium. con- 
linent tres versus quos pro exemplo vitiosae metrorum confusio- 
nis grammaticus posuit. finxit enim illos, id quod saepe factum 
est in hoe genere, ex versibus Septimii Sereni, quos in metro 
Falisco posuit Terentianus Maurus v. 2001 et ex Terentiani car- 
mine Marius Victorinus p. 2578, Quando flagella iugas, ita ug, 
Vitis et ulmus uti simul eant: Nam nisi sint paribus fruticibus, 
Vmbra necat teneras Amineas. qua re, si quidem Sereni aetas 
recte ad tertium post Christum natum saeculum refertur, sequitur 
Iubam, cuius libros circa annum tricesimum quinquagesimum Ma- 
rius Victorinus tractavit, vel extremo saeculo tertio vel quarto 
ineunte vixisse. . ceterum versus Iubae in libris Prisciani cor- 
rupti sunt, ita fere ut supra exhibui, nisi quod in primo et se- 
cundo habent Zwuabis ante putare decernere soluta. (resoluta Pa- 
risinus), in tertio zj« pro JNysia. meque certo constat quem 
ad modum ab auctore scripti sint, propterea quod nescimus in 
quo metro eos posuerit. sed cum trochaeos aut pro spondeis aut 
pro dactylis positos esse dicat, eoque testimonio ita utatur Pris- 
cianus, ut Latinos comicos in lrochaicis suis simili confusione usos 
daciylos vel spondeos pro trochaeis posuisse contendat, sequitur, 
si modo Priscianus bene intellexit. quae ille scripserat, Iubam 
dactylicos versus, quibus vitiose inmixti essent. (rochaei, posuisse. 
qua coniectura probata hexametri versus semel in singulis versibus 
trochaeo posito sic restitui poterunt, δὲ qua flagella iugabis, ante 
putare decet, ne [re soluta velint viduis ulmis et ornis, Et grave 
discidium queant dare Nysia rura. 

Eodem fere tempore quo Priscianus vel non multo ante 
Iubae libros usurpavit Rufinus, qui inter testimonia veterum gram- 
maticorum, qui versus esse in fabulis Plauti et Terentii dixerunt, 
haec ex lIubae libro quarto descripsit p. 2711 sq., Juba in libro 
quarto sic dicit, *iambicorum itaque exempla quae maxime fre— 
quentata sunt. subdidi, 

πάτερ “υχάμβα,. ποῖον ἐφράσω T006; 
Ζαναὸς ὁ πεντήκοντα ϑυγατέρων πατήρ. 
ξανϑῇ παλαιῇ γρηὶ πολλῇσιν φίλῃ: 

οἶδ᾽ ὑπὸ γὰρ ἡμῶν παρετάϑη καὶ Περικλέους. 
ἱμάτιον ἐφόρει μαλακὸν ἐρίων Σικελικῶν, 
τὸ δὲ προσκεφάλαιον, φησίν, ἅμα σοι βούλομαι. 
videre non vult Caelium Panaetius, 
misera marino quae tinidula in litore, 
vallis per imas amne labens caerulo, 
armiger in Ida pede vago litora petens, 
caerula non aliter superans liquida malaciae , 
* * * * * 
παρὰ σοφοῦ μάϑε κλύων ὕσα vig ἂν καταμάϑοι, 
rape faces, cape, puer; sopor abit, cane melos". 
in alio loco sic, *iambicum metrum non ex solis iumbis conscri-. 
bitur, sed quinque suscipit pedes, id est. iambwum tribrachyn ana- 
paestum. dactylum et spondeum, hoc est iambum et spondeum et 
solutiones eorum , scilicet. ex iumbi solutione tribrachyn (nam si 
sequentem longam syllabam in. duas breves dividas, fiet de dambo 
(ribrachys) , spondei autem. solutiones duas, dactylum οἱ ana- 
paestum. nam si prior syllaba. spondei solvatur. in duas. breves, 
fia anapaestus; si vero secunda, deactylus fiat. unde | intellegi 
datur iumbica metra de iumbo et spondeo fieri et de eorum 80-- 
lutionibus. | de choliaimbo sic, *est. autem  proceritatis eiusdem 
versus qui unius pedis differentia nomen emittit. nam. quod 
sexto loco, qui locus par est, non iambus sed spondeus vel tro- 
chaeus accipitur et a longa syllaba incipit, claudum carmen facit 
el choliambus nominatur, ut est 
ὦ Κλαξομένιοι, Βούπαλος κατέχτεινεν, 
ἀκούσαϑ᾽ Ἱππώνακτος" οὐ γὰρ ἀλλ᾽ ἥκω, 
o quae tenerulae conparis tenes crinem, 
sudes in ista Veia latent fossa. 
quod autem binis pedibus et non singulis scanditur , vetus insti 
(utum est... quippe Herodotus, antiquus historiae auctor, cum de 
heroo diceret versu, quem singulis partiri pedibus moris est, ita 
dixit (1 55. conl. 1 47), x«t σφιν ἡ Πυϑίη ἀφικομένοισιν χρῇ 
ἐν ἑξαμέτρῳ τόνῳ τάδε. 
ἀλλ᾽ ὅταν ἡμίονος βασιλεὺς Μήδοισι γένοιτο (!. γένηται), 
καίποτε (Ι. τότε), “υδὲ ποδαβρέ, πολυψήφιδα παρ᾽ Ἕρμον 
φεύγειν μηδὲ μένειν, μηδ᾽ αἰδεῖσθαι κακὸς εἶναι. 

unde adparet heroum. singulis pedibus scandi etiam apud veteres 
solitum , iambum autem. binis. id enim ait, cum de Archilocho 
Pario referret, qui Gygae fabulam. optime conplexus est ita 
( 12), Γύγης, τοῦ καὶ A4oyí(Aoyog ὁ Πάριος κατὰ τὸν αὐτὸν 
χρόνον yeyovog ἐπεμνήσϑη ἰάμβῳ τριμέτρῳ. meminit autem 
versus eius Herodotus, quem applicuit, 
οὔ μοι τὰ Γύγεω τοῦ πολυχρύσου uéAsU. 
et hactenus de acatalecto trimetro diclum. de octametro  Poiscio 
idem sic dicit, *octametrum catalecticum quod appellatur Boiscion, 
Botoxog ὁ ἀπὸ Κυζίκου παντὸς γραφεὺς ποιήματος τὸν 
ὀκτάπουν εὑρῶν στίχον Φοίβῳ τέίϑησι δῶρον 
Μοΐδοιιδ is de Cyzico novi repertor carminis. nam primus octo— 
num pedum versum deo dicaverat. 
Ita haec emendavi auctoritate quattuor codicum,  Vossiani 
339. 4, Parisinorum 7496 οἱ 7501, Reginensis 733. in versu La- 
tino qui secundo loco positus est nida (fimido Megin.) in {{{- 
(ore codices prdebent, Zmidula littore coniecit. ten. Brink. post 
quintum versum lacunam indicavi, qua versus iambicus ab ana- 
paesto incipieus, qui sexto versui Graeco respondebat, periit. 
praeter eum autem plura hic olim scripta erant, quibus transitus 
paratus erat ad creticos versus qui subiecti sunt. in ultimo versu 
melos ex editis exemplaribus retinui, libri habent ;eZs. quae 
priore loco ex Herodoti libro primo citata sunt restitui e codice 
Vossiano et Reginensi. nam in reliquis libris pauca verba legun- 
(ur eaque ita corrupta, ut intellegi olim non potuerit quo haec 
pertinerent. «quo factum est ut Ritschelius de biblioth. Alex. 
p. 139 hice quoque Herodoti nomini substituendum putaret IHe- 
liodorum. in versu Doiscio Latino octonum pedum ex editis 
exemplaribus relinui. nam in codicibus haec ita scripta sunt, 
ocíano (corr. ocíono Voss.) pede versum Meg. Voss. Paris. 74906, 
versum. octono pede Paris. 1501. fortasse grammaticus, qui Graeci 
auctoris verba accurate expressit, ocfonopedem versum dicere 
ausus est quem ille óxrézovv στίχον dixerat. reliqua quae de 
emendatione verborum dicenda sunt nunc omitto. «quo tempore 
autem haec scripta sint quamquam certis argumentis non indica- 
tum est, tamen ad eum scriptorem qui Augusti aetatem attigerit 
referri posse nego. nam primum in dicendi genere quo hic 

grammaticus utitur non nulia inveniuntur, quae ut aliena sunt a 
prisca consuetudine, ita pervulgata a posterioribus | seriptoribus. 
ex quo genere est coniunctivus praesentis vel indicalivus futuri in 
condicionalibus enuntiatis quae dicuntur positus et znfellegi datur 
pro znellegitur dictum. | deinde versus Latini, quos Iuba cum 
Graecis exemplis ab Heliodoro, ut videtur, receptis conposuit, 
artificia quaedam numerorum verborumque prae se ferunt, qualia 
Sereno eiusque aequalibus placuisse scimus, ab antiquorum vero 
poetarum arte prorsus aliena sunt. itaque his quoque ad ean- 
dem aetatem revocamur, quam supra iisdem vestigiis ducti huic 
erammatico constituimus. 


Haec habui de quattuor grammaticis a Prisciano usurpatis 
quae dicerem. restat, sicut. propositum est, ut quae memorabilia 
esse videantur in codicis Erlangensis scriptura, exceptis iis quae 
supra exhibita sunt, paucis indicentur. «quae ita ad meam edi- 
tionem. accommodavi, ut E littera priorem manum, e autem ea 
quae a correctore profecta sunt significarem. 


p. 405, 2 ac omni E 18 alaeriores redatis Z alacriorem ut 
redatis e: alacriorem ?pse conieceram quarum .Z quorum e 
p. 408, 9 dicitur. — semistertius om. E, add. e: quasi autem post 


dicitur, quod mea coniectura. addideram, addidit etiam. corrector 
20 uucia duodecim libra A libra italica unciae duodecim e 

2] septuagintae quinque Z septuaginta II e 235 el unciae septem 

semis untiae Z et unciae 1Π| libra uel as un. XII deunx un. XI 

decunx un. X dodrans un. UII bessis un. UII. septunx unm. sep- 

lem semis untiae e 26 sextans untiae duae untiae sexcunx uel 


ut alii sexcuntiae duae partes untiae Z7 sextans untliae duo. sexcunx 


uel ut alii sexcuntia. tres dimidiae partes untiae e p. 410, 4 de- 
narius LXXII Z denarii LXXU e 13 ab numero Z ah uno e 
p. 114, 92 sescupla E tripla e p. 416, 8 enim om E, add. e 


Scripsi Erlangae Kalendis Februariis a. MDCCCLX. 

lis academico more praemissis Vos, PRORECTOR ACADE- 
MIAE" MAGNIFICE , PROCANCELLARIE PERILLVSTRIS, SENATORES 
PROFESSORES DOCTORES OMNIVM ORDINVM S$VMME REVERENDI 
CONSVLTISTIMI EXPERIENTISSIMI AMPLISSIMI, MAGISTRATVS HVIVS 
VRBIS SPECTATISSIMI, COMMILITONES ORNATISSIMI, QVIOVMQVE 
REBVS NOSTRIS ET LITTERARVM STVDIIS BENE VVLTIS, ad ora- 
tionem , quam pro loco in Senatu academico rite obtinendo 
publice habebimus, prompto lubentique animo audiendam omni 
qua par est observantia invitamus. 


Seri As 


. E ! ! Ens * UR ἊΣ - νιν AMD rt. TET dias 
qe re Gau ees j ". : Ὑ ) 5 Y ἐρῶν: αν, 


ἷ 


y ΣΦ | ν Msn 
dt od IE ον oe 


ETT 


y 4 - ATTE 


